description: Новоизбраният президент на САЩ направи гръмки обещания, които ще са трудни за изпълнение

title: Светът с Доналд Тръмп

maintext:
След дълга, изпълнена с яростни нападки и нереални обещания кампания Америка избра президент. И той не е соченият в повечето от предварителните прогнози фаворит. Кандидатът на републиканците Доналд Тръмп, за когото 61% от американците казваха, че не е подходящ за президент, изненада всички със силното си представяне и стана 45-ият държавен глава на САЩ. След изборите за конгресмени и сенатори републиканците ще контролират не само Белия дом, но и двете камари на Конгреса.
Победата му е изненадваща, а крайните резултати показват, че той губи от Хилъри Клинтън по абсолютен брой гласове - за двамата са гласували по около 60 милиона души, или 47.5% за него срещу 47.7%. Но Тръмп спечели 279 от членовете на Избирателната колегия, определяща новия президент при 270, нужни за победа (Клинтън остана с 228).
Обещания и ограничения
Светът ще следи с нескрито притеснение бъдещите действия на новия президент и дали той ще спази направените по време на кампанията си изявления. Тръмп обеща да разтърси изоснови статуквото във Вашингтон и да промени драстично американската политика спрямо имигрантите, свободната търговия и международните договори за сигурност.
Много от амбициозните му планове обаче изискват съгласието и на Конгреса. В началото на мандата му се очакват близки отношения с доминираните от републиканците Камара на представителите и Сенат във Вашингтон. Не е известно колко дълго ще продължи този период и дали Тръмп и лидерите на партията ще преодолеят сериозните си идеологически различия.
Въпреки че 45-ият президент на САЩ така и не формулира ясно и в системна визия какво възнамерява да предприеме, няколко от политиките на САЩ най-вероятно ще претърпят огромни промени. Сред тях се очаква да бъдат здравната реформа на Барак Обама, ядрената сделка с Иран и външната политика на Вашингтон.
1. Търговията
Тръмп се противопостави на споразумението за Транстихоокеанско партньорство (ТРР) между 12 държави и призова за фундаментален ремонт или изцяло отказ от NAFTA - сделката с Мексико и Канада за свободна търговия от 1994 г. ТРР е подписано, но още не е влязло в сила и като държавен глава Тръмп ще има права да отлага влизането му в сила, дори то да бъде ратифицирано от Конгреса.
Под въпрос са и преговорите за Трансатлантическото партньорство за търговия и инвестиции (TTIP), но от тях така или иначе не са доволни и в Европа. Президентът Барак Обама разчиташе на сделка, преди да напусне Белия дом на 20 януари 2017 г, но това вече е невъзможно.
Той обеща също така да наложи 45% мито върху стоките от Китай, което предизвика опасения от избухване на търговска война. Икономисти предупреждават, че такива действия може да се отразят зле на икономиката, защото потребителите ще бъдат принудени да плащат повече за всичко - от хладилници до тениски.
2. Данъци и бюджет
Победителят във вота на 8 ноември обеща най-голямата данъчна революция от Роналд Рейгън насам. Той предвижда сериозно намаляване на данъците, като в същото време защити популярните федерални програми за здравно и пенсионно осигуряване, за които отива над една трета от бюджета. Тръмп обеща да увеличи разходите за отбрана и инфраструктура, но също така и да намали разходите за сектори като здравеопазване и пенсиониране с по 1% всяка година. Никоя американска компания не бива да плаща повече от 15% данък върху печалбата, обяви Тръмп. Сегашната максимална ставка е 35% и новият президент предвижда понижаване на трите ставки за облагане.
Подобна комбинация от политики рискува рязко да увеличи националния дълг, смятат в неправителствената организация Център за отговорен бюджет. Обещанието му да защити социалните програми пък ще раздразни фискалните консерватори, които са притеснени, че в следващите десетилетия бюджетът ще бъде затиснат от огромни плащания.
3. Регулиране на Уолстрийт
Новият президент обеща "да ремонтира" финансовата реформа от 2010 г., известна като закона "Дод-Франк" . С нея се прави опит да се промени контролът над борсовия и финансовия сектор, виновни в значителна степен за кризата от 2008-2009 г. Досега обаче Тръмп не е давал подробности какви точно са идеите му.
В платформата на Републиканската партия е залегнал и призивът да бъде възстановен законът "Глас-Стийгъл" от 30-те години на ХХ в., който наложи разделяне на инвестиционните от търговските банки и техните депозити. През юли Пол Манафорт, тогавашният ръководител на щаба на Тръмп, каза, че милиардерът подкрепя подобна промяна. Но и тук президентът ще се сблъска с разногласията на републиканците в Конгреса - немалко конгресмени и сенатори са против завръщането на "Глас-Стийгъл".
4. Здравеопазване
Тръмп застана зад обещанията на републиканците да спрат действието на редица здравни реформи на Обама, смятани за най-радикалната промяна в сектора от близо 40 години насам. Но и тук новият президент не е обяснявал ясно каква е алтернативата.
Очаква се усилията му да бъдат насочени към отмяна на Affordable Care Act, известен като Obamacare, и замяната му с план, даващ на отделните щати повече контрол над осигурителната схема Medicaid за по-бедните. На компаниите за здравно застраховане ще бъде позволено да продават плановете си на федерално ниво. Дали това ще се превърне в реалност, зависи отново от способността Белият дом да събере зад инициативата 60 от 100-те сенатори. Републиканците обаче рискуват да предизвикат негативна реакция при опита да спрат здравните осигуровки на милиони американци. Политически по-безопасният път е Тръмп да назначи начело на Obamacare ръководители, които не изгарят от желание тази програма да успее.
5. Външна политика
Цял набор стратегически партньорства на САЩ по света са поставени под въпрос от победата на Тръмп. Той вече заяви, че Вашингтон може да не спази някои ангажименти към НАТО, ако съюзниците в Европа не поемат повече от разходите. В същото време Тръмп изпраща послания, че може да се спогоди с президента Владимир Путин, но не е обяснявал как ще гарантира на съюзниците си защита от агресивни и подмолни действия на Москва. Републиканецът не изключва да признае анексирания Крим за руска територия и да отмени санкциите. В сряда генералният секретар на НАТО Йенс Столтенберг припомни, че алиансът е нужен за защита и на САЩ, а не само на Европа.
Тръмп обеща да спре споразумението за замразяване на ядрената програма на Иран срещу отмяна на санкциите срещу ислямската република, защото това било една от най-лошите сделки, които е виждал. Тази позиция се възприема като силна подкрепа за Израел и арабските съюзници на САЩ.
Много ярки думи и малко подробности има и в плана за борба с "Ислямска държава". Тръмп няколко пъти коментира, че няма да разкрие идеите си, защото това е най-глупавото, когато си решил да разбиеш подобна организация. Когато поема поста, ще дам на генералите си 30 дни да ми предложат плановете си, добави той.
6. Имиграцията
Тръмп е против приемането на бежанци от Сирия и предлага "зони за сигурност" в страната, които да бъдат финансирани от държавите от Персийския залив. Обама смята, че такъв план би изисквал огромен американски военен ангажимент, което е непопулярно сред американците след Афганистан и Ирак.
Големи промени може да засегнат по-скоро мигрантите от Латинска Америка. Той обеща да издигне стена по цялата граница с Мексико, да депортира 11 млн. незаконно пребиваващи и да спре приемането на чужденци от страни, създаващи проблеми с радикалния ислям. После смекчи заканите си до "изключително подробни проверки" на искащите да влязат в САЩ и обещание в бъдеще да уточни как ще постъпи с имигрантите без документи.
7. Климатичните промени
Тръмп и преди е наричал глобалното затопляне "измама, измислена от Китай", за да направи САЩ неконкурентоспособни. Той се закани за спре климатичното споразумение от Париж, което се основава в значителна степен на споразумение на Обама с китайците. Освен това Вашингтон ще прекрати всички плащания към програмите на ООН за борба с климатичните промени в размер на милиарди. Първите реакции от природозащитните среди са, че Тръмп няма как да избяга от реалностите и може да е по-сдържан и рационален, отколкото бе по време на кампанията си.


description: Която говори с машините

title: Stay True People: Перуна Керемидчиева (видео)

maintext:
Илюстрация Увеличаване Автор: Тодор Милиев Смаляванеа>
Това е момичето с едно от най-рядко срещаните имена. И двете страшно си подхождат. Но по-интересното е, че Перуна успява да направи нещо, което не се удава толкова лесно и не на всеки - от езика на филологията започва да говори езика на кодовете. Днес в програмирането тя може да се закопае с часове. "И докато не намеря решение на проблема, спиране няма." Но невинаги е било така.
Букви срещу цифри
Перуна завършва българска филология. Но преди да си наредите неин профил от всичко, което една филология носи със себе си като светоусещане, нека споменем, че в гимназията тя е в клас с профил математика и информатика. Пак там прави и първия си статичен сайт. За да продължи обаче в университета с информатиката, трябва да се изправи пред математиката, а всъщност не иска тази борба. "За да учиш някакъв вид програмиране, учиш и висша математика, а от математиката
аз нужда
нямам." Според младата дама е заблуда, че информатиката и математиката вървят ръка за ръка. "Да, математиката помага за развитието на логическото мислене. Но за да станеш програмист, не е нужно да бъдеш велик математик."
Първоначално желанието й е да я приемат право, но в университета не я искат в тази специалност. Искат я в българска филология.
Афинитет към литературата има, но не е нейното – тя никога не си е представяла да бъде учител например. Интересът й към програмирането и технологиите остава малко назад.
Режим
Не мога да кажа, че филологията е била като да вървя срещу себе си. Просто тя не ме пали толкова. Не вярвам и в разделението на хората на технически предразположени и на технически непредразположени. Аз съм доказателството, че е възможно и двете неща да са добре в теб. За мен това да се определяш като технически човек не е оправдание да кажеш, че не можеш да се изразяваш."
Още преди да завърши, Перуна започва да работи като акаунт във фирма, подизпълнител на рекламни агенции, която изработва и/или внася различни BTL продукти за рекламните кампании. Прави това – да осъществява връзката с клиентите и да следи за изпълнението в срок и всички да бъдат доволни – в продължение на няколко години.
През цялото време пламъчето на програмирането тлее някъде дълбоко в нея. Тя чете новини и литература, следи се какво се случва, но е по-скоро като страничен наблюдател с чувството, че трябва да измине някакъв път. "Не вярвам, че в живота си човек работи чак толкова различни едно от друго неща. Всяка работа те учи и ти дава неща, които първоначално дори и да изглеждат различни, след това ти си ги ползваш в някаква друга сфера."
От работата си като акаунт се научава да работи с хора. "Не съм твърде екстровертна, затова този период ми послужи да се отворя към хората, да се науча да комуникирам по-добре. И това сега ми помага. Особено когато срещу себе си имаш не толкова технически подготвени хора и не могат да облекат в думи това, което искат или си представят."
Илюстрация Увеличаване Автор: Тодор Милиев Смаляванеа>
Езикът на машините
Преди около две години Перуна усеща, че вече не е на мястото си, че е изчерпана и няма какво повече да научи на тогавашната си позиция. Като се обърне назад, тя е благодарна за опита, за усъвършенстването на комуникативните си способности, за разбирането на понятието срок и за работата с него. "Но не можех да се развивам. Аз съм човек, който обича постоянно да човърка, да разучава някакви неща, да му се случва нещо ново. Това е и една от причините програмирането да ми е толкова интересно. Тук просто не е възможно да научиш всичко."
По това време нейни приятели имат нужда от сайт, но не разполагат с бюджет за такъв. Перуна предлага да им го направи. И всичко започва да се намества. "Припомних си колко е готино да правиш такива неща. Видях и колко много се е променила средата и буквално се потопих в тези нови води."
Завършва сайта, но продължава с нейни
си неща – малки проекти, различни курсове, упражнява се. "До голяма степен съм научила това, което мога, сама. Интернет е необятен и стига нещо да ти е интересно, имаш достъп до всякакви материали, документации и каквото още се сетиш." Самостоятелната й работа и проектите продължат около година. Някъде тогава Перуна решава, че иска да се занимава точно с програмиране. "Когато сестра ми разгледа по-подробно работите ми, каза: "Сигурна ли си, че това е твоето, че него искаш да правиш? Помисли си добре." И семейството, и приятелите й я подкрепят. Някои дори признават, че е трябвало го направи и по-рано. Сега се радват и се гордеят с нея.
Нещата отзад, нещата отпред
В програмирането Перуна чувства, че намира себе си. Може да изкара часове "вътре" само за да накара нещо да заработи. "Дава ти се някакъв дизайн, но браузърът, към който трябва да се приложи, е нещо живо – с различни размери, резолюции и т.н. Твоята задача е подаденият дизайн да работи навсякъде и на всякакъв браузър, да направиш вижданията на хората реалност."
Тя е Front-end Developer, което значи, че се грижи както за нещата отзад – както код и алгоритми, така и за тяхното визуализиране пред очите на потребителя. "В това освен многото техническа работа го има и чистото естетическо удовлетворение. Защото искам да направя нещо да работи красиво, да изглежда красиво."
Да пишеш код означава да си преводач. "Да превеждаш нещо от езика на човек на езика на машината, за да може тя да те разбере и да направи точно това, което й е било казано да направи. И това няма значение дали е мобилно приложение, сайт, програма."
Перуна е като затворена система: може да създаде механизма, да му вдъхне живот, като го накара да заработи, и да му придаде визуална форма. Нужно е само идеята да е в главата й. Времето, прекарано пред компютъра, е различно и зависи от заданието. "Поне по осем-девет часа." Но най-хубавото е, че не спира да учи и да се развива. "Постоянно излиза нещо ново, ъпдейти, технологии, библиотеки. Лесно и доста често се сблъскваш със ситуации, в които нещо не си използвал досега и трябва да се научиш как."
Видео
Всеки може да бъде програмист
Стига да му е интересно, да. "Но няма как, ако писането на кодове поне малко не те пали, ако не те човърка как да се направи нещо. Иначе ще ти е голяма мъка." Досега Перуна не е усещала различно отношение към себе си нито на завършили в университета програмисти, нито заради пола си. "Важното е какво можеш, а не какво и къде си учил. Дали си способен, или не, се разбира много лесно. Всеки може да види кода ти, как и защо така си го писал. И те преценяват на момента."
В момента Перуна има приятелка в подобен на нейния период – в търсене на нови хоризонти и в промяна на работата. И на нея, и на всички останали пред същата дилема тя ще каже да търсят. "Няма начин да не успееш, ако нещата ти са добри и ги правиш с любов. Хората го усещат и го виждат. Прекарваме достатъчно много часове на ден в работа и човек не трябва да си позволява да прави нещо, което не му носи удовлетворение. Това е абсолютно губене на време."

fasttext_language: bg


description: И още: Ген. Радев следва буквара на Кремъл; Изборите в САЩ може да узаконят марихуаната

title: Мнения Daily - Не се позорете да слугувате на мутри!

maintext:
Твърде много от разказаните от Янева неща, които тя твърди, че непосредствено е преживяла, съвпадат с реалните събития – основно разговорите й с Цацаров, Колев, Узунов и други членове на ВСС.
© Капитал
Фактически Мондешки се опитва да ни убеди, че с наивността на семинарист от планинско село е приел да участва в подготовка за изнудване.
Вместо като кандидат за най-високия пост да обясни на своите избиратели какви са ползите, какви са възможностите и как да се възползват от тях, Радев позволява на кемтрейлърските експерти да го увлекат в кампанията по страхуване на населението.
Фотограф: ЮЛИЯ ЛАЗАРОВА
Радев стана кандидат на кемтрейлърите. Това казва всичко.
Марихуаната за развлекателна употреба вече е законна е западните щати Аляска, Вашингтон, Орегон и Колорадо, както и във Вашингтон, окръг Колумбия.
Фотограф: КРАСИМИР ЮСКЕСЕЛИЕВ
Скандалът "Яневагейт"От коментар на бившия министър на правосъдието Христо Иванов в неговия фейсбук профил Прокуратурата да се сезира - втори участник в "Яневагейт" потвърди автентичността на записите! Адв. Мондешки, който не можа да бъде намерен от ВСС и прокуратурата, за да разкаже дали е участник в разговора със съдиите Янева и Ченалова, е предпочел да се срещне по същата тема с Петьо Блъсков и е дал интервю, в което потвърждава автентичността на записите от аферата "Яневагейт". Преди това тяхната автентичност беше потвърдена и от Ченалова, а третата участничка – Янева – пред ВСС казала, че не си спомня, но не е отрекла.Да повторим - никой от тримата замесени не отрича, че това, което чухме, действително е казано от тях, а двама го признават изрично. Наред с това експертиза, изготвена от "Бивол", също потвърди автентичността на записите. ВСС се позова на експертиза на ПРБ, която установявала манипулации, но без да се уточни дали тяхното естество е такова, че да води до промяна на смисъла на казаното.Имаме ново, поредно обстоятелство, потвърждаващо автентичността на записите, публикувани от "Бивол", поради което отново призовавам прокуратурата да се сезира и да направи сериозна проверка на съдържащите се в записите твърдения, като вземе мерки, които да гарантират, че ще бъде изключено влиянието на всички заинтересовани от изхода на проверката лица, включително на главния прокурор.Разбира се, целта на цялото упражнение на Блъсков със "спонтанното" самопризнание на Мондешки (надлежно размножено през всички други отвори на Пеевската отделителна система) е да се обори съдържанието на разговорите. Фактически адв. Мондешки се опитва да ни убеди, че с наивността на семинарист от планинско село е приел да участва в подготовка за изнудване чрез злепоставяне на хора на властови позиции. Това са самопризнания, които нашата прокуратура може и да не успее да превърне в обвинителен акт, но са съвсем достатъчни, за да му се отнемат моментално адвокатските права.Приемам, че прокуратурата трябва да провери дали записите са произведени така, както описва Мондешки. Но доколкото интервюто и записите са достъпни за всички и са отворени не само за прокурорски интерпретации, прокуратурата не може да игнорира това, което здравият разум навежда:1. Защо Мондешки в този момент е решил така публично да се опозори (защото интервюто не го спасява, а закопава)?2. Твърде много от разказаните от Янева неща, които тя твърди, че непосредствено е преживяла, съвпадат с реалните събития – основно разговорите й с Цацаров, Колев, Узунов и други членове на ВСС, а вероятно и есемесите и вайбър съобщенията. И нищо чудно – когато човек се застрахова пред хората, от които зависи, той не приказва измислици, а се осигурява с реално компрометиращи ги факти! Обратното би означавало, че тримата са имали за цел не да се спасяват, а да злепоставят сами себе си. И най-интелигентното същество в цялата конфигурация е кучето.3. Да не говорим, че в записите се съдържат и други самоинкриминиращи твърдения като изнасянето на папки и пр., които изобщо не се вписват в Труп-ния сценарий.И, накрая, момчета, по-сериозно! Разбирам нервността ви, че идват двата доклада; че всички опити за размиване на мониторинга и специалната проверка на прокуратурата се провалят; че този сюжет не изчезва, а все се връща да ви преследва; че пропагандната ви машина произвежда все по-малко въздействие; че ако изгубите Мондешки като адвокат, губите важно звено за контрол на останките на КТБ; че никой не е сигурен в пазарлъците за нов председател на ВАС и членове на бъдещия ВСС, а това води до хаос, и прочее, и прочее. Но със сигурност можете повече от това! Вярвам във вас, както казва Юнкер на Борисов.И две думи, към нормалните хора в прокуратурата, ДАНС и МВР - палачинката ще се обърне по-скоро рано, отколкото късно, а накрая изобщо ще изпадне от тигана. Не се позорете да слугувате на тези мутри!---------Битката срещу СЕТАОт коментар на бившия посланик в Москва Илиян Василев в неговия фейсбук профилРумен Радев - атлантикът, натовският генерал, випусникът на американската военна академия, висшият пилот, безпартийният, заслужилият кандидат на БСП - днес повиши нивото си на дипломатическа и правна некомпетентност, като обяви, че ще сезира Конституционния съд (!?) по повод подписания между ЕС и Канада договор СЕТА. Точно по буквара на Кремъл за хибридно въздействие - съмнявай се в Брюксел и Запад, издигай като щит националния суверенитет.Ако кажа, че по този начин реално е казал на българските граждани, че е против падането на визите за Канада - ще ме обвинят в липса на патриотична гордост - тоест суверенитетът, националните интереси не могат да се търгуват срещу лични права и свободи. Изглеждат като деца, които плачат срещу Луната - междуконтиненталните споразумения са логичен и закономерен етап след достигането на зрелост на континенталните споразумения за свободна търговия и интеграцията.Вместо като кандидат за най-високия пост да обясни на своите избиратели какви са ползите, какви са възможностите и как да се възползват от тях, позволява на кемтрейлърските експерти (тези, които като генерала от авиацията Радев вярват в налудничавата теория за следите, които самолети остават високо в небето с химикали, които целят да отровят хората) да го увлекат в кампанията по страхуване на населението.Ето това е президент, който не е достоен да ни води - без собствен гръб, без позиция и без отговорност към своя народ. Радев стана кандидат на кемтрейлърите. Това казва всичко.Дебатите са бойно поле на изборите - как се наричат генерали, които бягат от бойното поле. Страхливци. И утре ще ни водят в битки.--------------Legalize it!От коментар на Валъри Хамилтън, ДПАДевет американски щата ще решат на 8 ноември дали да либерализират законите си за марихуаната. Калифорния, Аризона, Невада, Масачузетс и Мейн ще гласуват за легализиране на марихуаната за лична употреба, а Арканзас, Флорида, Северна Дакота и Монтана - за разрешаване или разширяване на медицинската употреба на билката, която вече е позволена в общо 25 щата.Вероятно след тези гласувания законният пазар за марихуана в САЩ ще се увеличи значително. Според някои експерти това може да доведе и до лавинообразен ефект, който накрая неизбежно ще доведе до легализиране в цялата страна. Марихуаната за развлекателна употреба вече е законна е западните щати Аляска, Вашингтон, Орегон и Колорадо, както и във Вашингтон, окръг Колумбия.Законовите промени следват промените в общественото мнение. През 1996 г., когато избирателите в Калифорния направиха първата крачка и гласуваха за легализирането на марихуаната за медицинска употреба, само една четвърт от американските граждани смятаха, че наркотикът трябва да е законен. През 2015 г. процентът се покачи на 58.Поддръжниците на легализирането изтъкват като аргумент обществените и финансови загуби от забраната, включително изхарчените милиарди за налагане на спазването на законите за марихуаната, както и широката употреба на наркотика за облекчаване на страданията на болни от СПИН и рак и при лечение на епилепсия и други заболявания.Аргументите против се фокусират върху притесненията за отслабване на вниманието при шофиране, предотвратяване на употребата на наркотика от младежите и моралните последици от пускането на още едно упойващо средство на пазара.Дори частична победа за легализиране на марихуаната ще увеличи пропастта между щатските закони, разрешаващи наркотика, и федералното законодателство, което продължава да го забранява. Според федералните закони марихуаната продължава да бъде незаконна, като е класифицирана заедно с хероина като наркотик първа категория. Тази година американските власти за борба с наркотиците отказаха да променят класификацията ѝ в съответствие с щатските закони и да разрешат употребата ѝ като лекарство.


description: Печалбата на компанията се увеличи минимално през третото тримесечие

title: Ryanair с амбициозен план за двойно увеличение на пътниците до 2024 г.

maintext:
Изпълнителният директор на компанията Майкъл О'Леъри става все по-оптимистичен, въпреки проблемите пред компанията и сектора
© Yves Herman
Очакванията на компанията са през тази година да превози повече от 119 млн. пътници, но Ryanair е изцяло насочена да увеличи броя им почти двойно в следващите 8 години. Ryanair е водещият превозвач на континента по брой пътници, но конкуренцията в сектора става все по-ожесточена. Президентът на компанията Майкъл О'Лиъри няколко пъти е заявявал, че няма да се откаже от стратегията си, която предвижда Ryanair да заеме възможно най-голям пазарен дял, дори това да е за сметка на печалбата.
През изминалия месец Ryanair обяви, че компанията най-вероятно ще претърпи турбуленции заради решението на Великобритания да напусне Европейския съюз. Те включват и забавяне на ръста на печалбата. В момента излизането на Великобритания от Европейския съюз отново е под въпрос, защото трябва да бъде гласувано от парламента. Надали това са добри новини за О'Лиъри, предвид че над четвърт от приходите на компанията му идват от Острова. Именно заради Brexit компанията промени прогнозите си за годишната печалба. Сега очакванията са да варира между 1.3 и 1.35 млрд. евро, докато първоначално прогнозите бяха за между 1.365 и 1.425 млрд. евро. За миналата година печалбата беше 1.2 млрд. евро. "
Ниските цени на билетите и Brexit ще бъдат доминиращи фактори за представянето на компанията през втората половина от годината", се казва в изявлението на Ryanair.
О'Лиъри смята, че загубените пътници от Великобритания ще бъдат компенсирани чрез пренасочване на бизнеса към Италия, Германия и Белгия. По негови думи Ryanair трябва да се възползва от възможността, предоставена от другите компании, които намалиха броя на полетите си от тези държави. Проблем за Ryanair и другите превозвачи обаче остава намаленият интерес от туристите към Белгия и Франция, който се дължи предимно на страх от терористична заплаха. До момента за годината цените на билетите са спаднали с 10%.
Най-големият авиопревозвач в Европа Ryanair вдигна още по-високо дългосрочните си цели. Ирландската компания смята, че към март 2024 г. ще може да превозва по 200 млн. пътници на година. Първоначалните цели на компанията бяха с 20 млн. по-малко пътници. Компанията обяви новите си планове заедно с резултатите си за третото тримесечие, които показват увеличение на печалбата с 2% спрямо миналата година, съобщава Wall Street Journal. Така тя достига 912 млн. евро, като продажбите на Ryanair за периода от юли до септември са достигнали 2.4 млрд. евро. Това е традиционно най-натовареният период за авиокомпанията.Бордът на директорите на ирландския превозвач също така е одобрил програма за обратното изкупуване на акции на стойност 550 млн. евро. Това е осмата подобна програма за компанията и трябва да бъде изпълнена до февруари 2017 г. След обявяването на резултатите и новите планове акциите на компанията повишиха цената си с 5.3%.


description: Американската цигарена компания очаква по-висока оферта, за да се съгласи на сделка

title: Reynolds отхвърли офертата на BAT за 47 млрд. долара

maintext:
Сделката, която ще създаде най-голямата компания за цигари в света, все още може да се случи
© Michaela Rehle
Според Bloomberg от BAT са склонни да вдигнат офертата си, която може да се окаже крайъгълен камък за компанията. В момента американската Altria Group държи 51% от пазара в САЩ, докато Reynolds има пазарен дял от 34%, а BAT не продава цигари в страната. Продажбите в САЩ също така биха отговаряли за между 40 и 50% от приходите на новата компания.
Офертата на BAT, която беше за сливане чрез кеш и акции, щеше да отбележи завръщането на компанията на щатския пазар, където тя отсъства през последните 12 години. Причината е в регулаторните ограничения. Сделката щеше да направи BAT единствената компания с водещи позиции както на американския, така и на световния пазар. За момента Reynolds и BAT отказват да коментират бъдещето на сделката. Отказът от нея успокои и анализаторите, които смятаха, че е възможно, ако тя се осъществи, Philip Morris и Altria отново да се слеят, след като през 2008 г. двете компании се разделиха.
Цигареният бизнес на компаниите
Reynolds:
Марки: Camel, Pall Mall (в САЩ) и др.
Приходи H1: 6.11 млрд. долара (+38.82%)
Печалба H1: 4.36 млрд. долара (+88.22%)
BAT:
Марки: Dunhill, Kent, Lucky Strike, Pall Mall (извън САЩ) и др.
Приходи H1: 8.31 млрд. долара (+4.2%)
Печалба H1: 2.7 млрд. долара (-5.7%)
Американската цигарена компания Reynolds American е отхвърлила офертата от страна на British American Tobacco (BAT), съобщава Reuters. BAT предложи 47 млрд. долара през октомври, за да стане изцяло собственик на компанията, но изглежда, че тази сума няма да е достатъчна. Според източниците на Reuters Reynolds ще иска по-висока цена за останалите 58% от собствеността. Сделката щеше да доведе до създаването на най-голямата компания за цигари в света. Офертата на BAT оценяваше акциите на Reynolds с 20% по-високо от пазарната им цена.Двете компании имат близки връзки и дълга история на сътрудничество, така че сливането им се приемаше като логичен ход от страна на инвеститорите. Въпреки това анализаторите на пазара не изглеждат особено изненадани. "Отказът от сделката беше съвсем възможен и няма някой наистина шокиран", коментира анализаторът от Morningstar Адам Флек. Не е задължително цялата сделка да е пропаднала. Възможен е сценарий, подобен на този на AB InBev и SABMiller в бирената индустрия, където преговорите се проточиха дълго и постоянно се вдигаше цената по сделката, докато накрая тя надхвърли 100 млрд. долара.


description: Липсата на позиция и снишаването днес не са опция

title: Студен мир, не студена война

maintext:
Илюстрация Увеличаване Автор: Инна Павлова Смаляванеа>
Той е много по-непредсказуем и опасен от студената война във втората половина на ХХ век.
че поетите ангажименти се спазват
но студен
Путин знае добре ние какво няма да направим, но ние не знаем на какво още е способен той.
олигарси
Армения
allgemeine
в което казвам
Толстой и Достоевски на света
при един президент
олигарси
Много анализатори, политици, както и наскоро в. "Капитал", развиват тезата за "Новата студена война", в която светът навлиза. Позицията, която застъпвам през мандата си, включително и на много международни форуми е, че за мен определението "нова студена война" е неточно, защото предполага повторение на минали събития и действия. През последните години отношенията между Русия и Европа се влошават изключително бързо. Аз наричам тази съвсем нова, непозната фаза на геополитическо противоборство "студен мир". Той е по-лош, по-опасен и по-непредсказуем от състоянието на студена война. Подобен тип мир е "студен", защото никой не се стреми към война, но част от методите на студената война са отново тук - политика на великите сили и техните сфери на влияние, политика на насилствена промяна на граници, политика на дестабилизация, но този път усилени с безпрецедентна пропагандна и хибридна война.Украинската криза промени изцяло правилата на играта. Навлязохме в нов и различен етап на развитие. Плуваме в непознати и опасни води. Новата история на Европа вече се дели на Европа преди и след Крим. Сегашният "студен мир" е много по-различен, труден, непредсказуем и опасен от студената война във втората половина на ХХ век.По време на студената война Съветският съюз имаше много съюзници, докато сега Русия е в изолация. Светът тогава бе двуполюсен, сега е многополюсен, като балансът на интересите днес е многократно по-сложен. Тогава Западът и Съветският съюз имаха ясно дефинирани червени линии - те бяха известни и се спазваха от двете страни. Всяка от тях знаеше добре какво няма да направи другата - например, че няма да натисне никога първа червеното копче за ядрен удар. Тогава имаше някакво базисно доверие,. Днес доверие няма.Сега Путин знае много добре ние какво няма да направим, но ние изобщо не знаем на какво още е способен той. Бяхме шокирани, когато видяхме незаконната окупация на Крим и погазването на всички принципи на европейския и международния ред от страна на Русия. И това беше само началото. Можеше ли някой да предвиди, преди да се случи, че руски крилати ракети ще прелетят над територията на няколко държави, за да участват в кървавия конфликт в Сирия? Очаквахме ли руски бомбардировки на болници и хуманитарен конвой на ООН? Свидетели сме на безпрецедентни пропагандни и кибератаки срещу западни, включително и български институции, за които с голяма степен на вероятност може да се каже, че са инициирани от Русия.По време на студената война Съветският съюз участва в инициирането и договарянето на правила и принципи за траен мир в Европа - например историческото споразумение от Хелзинки от 1975 г. Днешна Русия задраска всичко това и се противопоставя на приети и спазвани безусловно от Съветския съюз по време на студената война принципи. С окупацията на Крим се оказа, че подписът на Русия под Будапещенския меморандум от 1994 г., няма никаква стойност.По време на студената война светът имаше някакъв баланс, след нейния край - също, макар и по-различен. Днес баланс няма, сигурност и предвидимост - също. Брекзит и изборът на Тръмп за президент на САЩ са поредното доказателство за това.Ще отнеме време, докато бъде създаден нов, устойчив световен ред в многополюсния свят. Намираме се в преходен период от един световен ред, който изгубихме, към нов световен ред, който още не е създаден. В този преходен период сме свидетели на турбуленции и рекорден брой кризи.Никой не иска да има война в Европа, затова аз наричам този етап мир. Мир,, защото Русия днес не е враг, но е опонент. Русия няма да напада Европа, няма да стреля срещу нас, но ни противостои и използва всеки възможен начин да отслаби и раздели Европейския съюз.Смисълът на руската хибридна война не е да отстреля противника, а да го дестабилизира и да го направи зависим. За целта се използва целият наличен арсенал от националисти, популисти и всякакви зависими политици от петата колона, енергийното оръжие,, пропагандната машина на продажни медийни империи, кибератаки и др. Мирът днес е студен, защото Русия създаде множество замразени конфликти в зоната на Черно море - Украйна, Молдова, Грузия,, Азербайджан. Замразеният конфликт е изключително ефективен и евтин начин да държиш в зависимост от твоята воля други държави.Причината да говоря толкова много по темата за Русия не е някаква криворазбрана омраза - аз искрено искам Русия да бъде силна демократична държава, в която живеят свободни хора. Вярвам, че това може да се случи и тогава тя ще бъде наш ценен партньор. В момента обаче трябва да си даваме сметка за агресивните действия от последните години и какво значат те за нас. Ние можем да сме партньори с всяка свободна държава, която уважава нашето мнение и цивилизационен избор. Ако някой иска да сме негови васали, той заплашва сърцето на България и възможността да избираме сами пътя си на развитие. Заплашва нашата свобода и национален идеал.Всичко това има значение, защото засяга пряко бъдещето на България. Ако не знаем какво се случва в света около нас, никога няма да формулираме тази политика, която ще ни направи по-свободни и по-богати. Българският интерес днес не е да се делим на русофили и русофоби, а да имаме ясна представа какво се случва и къде трябва да бъде нашето място.Вестник FrankfurterZeitung на 04.10.2014 публикува обширно интервю с мен,: "Аз бях един от първите европейски президенти, който ясно осъди руския подход спрямо Крим. Русия казва на Европа и САЩ, че великите сили би трябвало да решат за Украйна. Това е политика от ХІХ век. Опасно е. Украинският народ трябва сам да реши своето бъдеще. Ние искаме да виждаме като партньор страната, дала Чайковски,Но фактите показват, че днес си имаме работа с една друга Русия - с една националистическа и агресивна държава,, който разглежда Европа не като партньор, а като противник. Всички европейци спечелиха свобода, демокрация и перспектива от падането на Берлинската стена. Владимир Путин вижда падането на стената и рухването на Съветския съюз обратно - като катастрофа, и от това произтича интерпретация на историята, която принципно се противопоставя на Европа и нейните ценности. ЕС е иновативен проект за мир, при който голяма Германия и не толкова голяма България стоят равноправни една до друга. В света на президента Путин, обратно, става въпрос все още за ХІХ век, когато са съществували великите сили и една периферия, която е трябвало да им се подчинява. Най-важният урок от Втората световна война все пак е, че всеки народ, голям или малък, има своите права. Европа не се основава на окупация и на властта на по-силния, а на върховенството на правото. Русия трябва да се научи да има партньори, а не васали и подчинени."За щастие България днес е част от Европейския съюз и НАТО. Това дава много по-голяма сигурност от тази, която имат например други балкански държави или Украйна. Това обаче е слабо успокоение. За да защити националния си интерес, България днес може и е длъжна да добави стойност към Европейския съюз, а не да седи безмълвно в ъгъла или да играе ролята на нечий троянски кон.В своя реч в Щутгарт на 9 май 2014 г. посочих: "Една от поуките от украинската криза са последствията от систематичното пренебрегване на най-важните принципи на правовата държава. Съществуването на един олигархичен икономически модел, концентрацията на медии, недостатъчно добре функциониращи държавни институции, фасадната демокрация и ендемичната корупция допринесоха съществено за кризата в Украйна."България днес е изложена на риск, защото една от възможните следващи цели на Русия са Балканите. Няма по-сигурен начин трайно да се дестабилизира Европа от слаби и оспорвани Балкани. Много от държавите около нас могат да бъдат дестабилизирани отвътре чрез националисти,, корупция, пропаганда и енергийна зависимост. Кремъл използва олигарсите, зависимите медии, липсващата правова държава и каналите за влияние от времето на комунизма. Вярно е, че комунистическите тайни служби бяха закрити, но агентите и мрежите им продължават да съществуват.Затова днес са необходими решителни действия, за да можем отново да се върнем към основите на политика, базирана на върховенството на правото, а не на игра на велики сили и техните изконни интереси и сфери на влияние.За да запазим свободата на България днес, повече от всякога трябва да я направим силна. Това означава не месии и силни лидери, а силни институции - работеща съдебна система и държавна администрация. Това означава изкореняване на корупцията и ясни правила за правене на бизнес, които важат за всички, така че да няма назначени от държавата олигарси. Иначе сме обречени да бъдем мека цел, подмятана между перифериите на различни интереси – зависима държава без бъдеще. Да бъдеш патриот днес, да искаш децата ти да живеят в по-добър свят, означава да се бориш именно за това. Вярвам, сигурен съм, че тази битка - една от най-важните в нашия живот, ще бъде спечелена.Моят избор никога не е бил да се сниша, за да отмине бурята. Не може да има половинчата демокрация и частично спазване на върховенството на закона. Или правилата на международния правов ред важат за всички или тези, които не ги спазват, трябва да бъдат посочени и да носят последствията от това. Снишаването на българските политици и кандидат-президентите по темата с грубото погазване на международното право от президента Путин, не вещае нищо добро за утвърждаване ролята на България, като достоен член на ЕС и НАТО. Във времето на "студен мир" липсата на позиция и снишаването не са опция.


description: "Екопак България" инвестира 2.5 млн. лв. в инсталация за сортиране на стъкло; Billa запознава потребителите с предимствата на българското месо; Mr Bricolage ще затвори и продаде част от магазините си във Франция; Lego откри в Лондон най-големия си магазин в света; Бирата - с хранителна информация на етикетите

title: Седмични новини за ритейл

maintext:
. Голяма част от магазините от веригата разполагат със собствени транжорни, където месото се обработва и съхранява съгласно строги изисквания. Прясното месо на
Billa подлежи на стриктен контрол, осъществяван от експерти, които са преминали през професионално обучение от Съюза по хранителна промишленост и имат издадени удостоверения от Министерството на образованието и науката. Това са общо 238 специалисти. Те следят за качеството на месото в магазините в цялата страна.
В началото на октомври веригата отново заяви подкрепата си към родното производство, като организира изложение на традиционни сурово-сушени месни деликатеси. В края на септември и началото на октомври пък се проведе кампанията "
Billa Млечен свят", която запозна потребителите с качествените български млечни продукти по БДС.
Страницата е подготвена от екипа на "Регал" (regal.bg). Вашите новини от сектора очакваме на e-mail: editors@regal.bg"Екопак България" инвестира 2.5 млн. лв. в модернизирането на първата в страната инсталация за сортиране на стъклени отпадъци от опаковки по цвят, която е с капацитет да обработва 100 тона на ден, съобщиха от пиар агенцията на компанията. Инвестицията в нови технологии е повишила капацитета на инсталацията два пъти, намалила е съдържанието на замърсители в готовата суровина два пъти, като дава възможност за разделяне на стъклото по цвят. "Това е добра новина за рециклиращите заводи в България, както и за производителите на продукти в стъклени опаковки – те ще получат по-чиста суровина и съответно по-качествени опаковки", обясни Тодор Бургуджиев, изпълнителен директор на "Екопак България", цитиран в прессъобщението. Той подчерта, че "ефективното управление на системата за разделно събиране на отпадъци дава възможност за инвестиране в по-модерни технологии". Модернизираната инсталация има капацитет да сортира половината от пуснатите на българския пазар стъклени опаковки.Нуждата от подобна инвестиция е породена и от повишаването на качествените критерии, които установяват кога отпадъците от стъклени опаковки престават да бъдат отпадък и се определят като суровина. За последните три години клиентите на "Екопак България" отчитат ръст на опаковките от стъкло общо с 30% в сравнение с 15% ръст на всички видове опаковки, пуснати на пазара. Цената на разделното събиране, сепариране и рециклиране на стъклените опаковки е включена в крайната цена на опакованите продукти."Екопак България" АД е най-голямата организация за разделно събиране и оползотворяване на отпадъци от опаковки. Нейни членове са 1195 компании, които пускат на българския пазар опаковани продукти. През 2015 г. "Екопак България" е събрала, сепарирала и предала за рециклиране 21 672.58 т стъкло."Billa България" започна кампания за прясно месо, която цели да запознае обществеността с предимствата на качественото българско месоMr Bricolage ще затвори и продаде част от магазините си във Франция. Веригата от типа "Направи си сам", която е представена и в България, ще съкрати 238 работни места, които представляват 9.5% от всички наети. Това предвижда нов план за развитието на компанията. Според него ще бъдат затворени 17 губещи обекта в страната, а повечето от всичките 87 магазина, собственост на веригата във Франция, ще бъдат отдадени на франчайз. Това се очаква да донесе на компанията провизии за около 65 млн. евро. На френския пазар веригата се конкурира с Bricorama, Brico Depot и Leroy Merlin. За 2015 г. компанията отчете 31.5% свиване на печалбата, а на приходите с 2.7%. Директно притежаваните магазини отчетоха оперативна загуба от 12 млн. евро за изтеклата година.Планът предвижда през идните две години компанията да се раздели с 30 собствени магазина. Едновременно с това Mr Bricolage ще инвестира 13 млн. евро в 30 магазина, които също се предвижда впоследствие да продаде.Датската компания за играчки Lego отвори в Лондон най-големия си магазин в света, където представи огромно копие на "Биг Бен", както и вагон на метрото, направени от популярните цветни пластмасови блокчета. Шестметровият "Биг Бен" е направен от над 200 000 лего блокчета. Създаването на легендарната лондонска часовникова кула е отнело около 2280 часа, като часовникът ще работи и дори ще бие на всеки час. Освен това магазинът в Лондон е първият в света, който ще предлага възможност посетителите да направят собствен портрет от части на Lego. Магазинът се намира на централния лондонски площад "Лестър". Той е 131-ят магазин на компанията в света.Компаниите, членуващи в Съюза на пивоварите в България, поеха доброволен ангажимент да предоставят хранителна информация и калорийно съдържание за бирите, които произвеждат. Всяка от компаниите вече е публикувала тази информация на сайта си, а до края на следващата година всички ще я обявяват и върху опаковките на продуктите си.Доброволното предоставяне на информация за съставките, енергийната стойност и хранителните вещества на бирите, произвеждани от членовете на съюза, е важен принос на пивоварния сектор в страната за правилното информиране на потребителите. Няма законово изискване за това, както е при другите храни, но решението е в синхрон с общоевропейските инициативи на пивоварния сектор за отговорната консумация на бира, заяви Ивана Радомирова, председател на браншовия съюз. В международно проучване на GFK 72% от респондентите приветстват възможността информацията за калориите и хранителното съдържание на бирите да се посочва от пивопроизводителите и оценяват този подход като важен за консуматорите.Данните от друго проучване в ЕС, което включва и България, показват, че бирената категория и пивоварният бранш в страната са с висок рейтинг на одобрение. Резултатите потвърждават, че българите харесват напитката, най-високо оценяват вкуса и качество на пивото и го приемат като част от социалния си живот и контакти.


description: Депутатите ще променят позицията си, ако Анкара прекрати репресивните мерки, въведени след неуспешния преврат

title: Европейският парламент гласува за замразяване на преговорите с Турция за членство в ЕС

maintext:
© Vincent Kessler
Европейските депутати гласуваха резолюция за временно замразяване на преговорите с Турция за членство в ЕС в четвъртък. Резолюцията не е със задължителен характер, но призовава Европейската комисия и националните правителства да се задействат. Депутатите биха ревизирали позицията си, когато "диспропорционалните репресивни мерки" при настоящето извънредно положение в Турция бъдат спрени. Парламентът предупреди, че въвеждането на смъртно наказание в Турция ще доведе до официално прекратяване на процеса на присъединяване на страната към ЕС.Гласуването дойде след нарастващите притеснения, свързани с действията на Анкара след проваления опит за преврат в страната през юли. Оттогава над 125 хил. човека бяха задържани за предполагаема подкрепа за преврата. Медии бяха затворени, а чистките продължиха и сред университетите и администрацията.Турският президент Реджеп Тайип Ердоган предварително обяви, че гласуването в Страсбург "няма стойност" в очите на Турция и че блокът ще трябва да "живее с последствията". Той обвини Европа още, че застава на страната на терористични организации.Докато Европейският парламент е категоричен в желанието за замразяване на преговорите с Турция, Федерика Могерини, върховният представител на ЕС по въпросите на външните работи и политиката на сигурност, предупреди, че от спиране на разговорите ще загубят и двете страни.Преговорите за членство на Турция в ЕС продължават от 11 години насам, но отдавна не напредват.


description: Проектът "Автобусна спирка" ще бъде реализиран със средства в размер до 50 000 лева

title: Студенти от Лесотехническия университет спечелиха наградата за зелена идея на "Загорка"

maintext:
Стефани Згурева получи наградата от изпълнителния директор на компанията Никос Зоис.
© Сашка Панайотова
Проектът "Автобусна спирка" на екип от студенти от Лесотехническия университет в София - Виктория Еленкова, Стефани Згурева и Теодора Иванова, получи първа награда от конкурса на "Загорка зелен фонд 2016 г.". "Загорка" ще реализира проекта победител в реална градска среда в Старозагорски регион със собствени средства в размер до 50 000 лева. Това ще стане след публично онлайн гласуване на сайта на компанията през ноември.В "Загорка зелен фонд" и тази година право на участие имаха граждани и неправителствени организации със свои идеи за по-добра ефективност при използването на вода и енергия. Независимото жури на "Загорка зелен фонд" е дало най-висока оценка на проекта "Автобусна спирка" заради оригиналност и приложимост в градски условия. Дизайнът на спирката комбинира практична конструкция с озеленен покрив, който има възможност за инсталиране и на соларна система. Покривното озеленяване е от видове, които са устойчиви на неблагоприятни условия на средата, бързо се възстановяват и участват в усвояването на прахови частици и въглеродния диоксид, като създават приятно зелено място в градска среда."Вярваме, че с реализирането на проекта си ще имаме възможност да подобрим градската среда и да осигурим комфорт на гражданите. Спирката е конструирана така, че се хващат не само вредните въглеродни емисии и прахови частици, но се пести от водата за поддържането на растителността, а има възможност да се добавят и соларни панели, които да захранват осветлението на спирката", каза Стефани Згурева, която представи екипа на награждаването.Почетен плакет от конкурса получи проектът "Керамичен охладител" на Георги Кючуков. Неговата идея е да се получи охладен въздух на ниска цена и по екологичен начин. Трето място бе отредено на проекта "С отпадна вода - красива среда" на Христина Петрова."Загорка" е доказала, че се интересува, инвестира и търси решения, с които да подобри градската среда и да се грижи за природата. Ще продължим да развиваме конкурса и да даваме път на зелените идеи", каза при връчването на голямата награда изпълнителният директор на компанията Никос Зоис. Инициативата на компанията стартира през 2011 г. като част от програмата за корпоративна социална отговорност и устойчиво развитие на "Загорка" - "Създаваме по-добър свят". През последните 5 години инициативата се провежда под формата на публичен национален конкурс за реализация на зелени проекти на територията на Старозагорския регион. От 2011 г. досега "Загорка зелен фонд" е предоставила безвъзмездно над 300 000 лева за устойчиво развитие на местната общност.След връчването на наградите на "Загорка зелен фонд" беше даден официалният старт на първия по рода си в България Climathon 2016, който събра екипи от българската иновационна и предприемаческа среда от София и Стара Загора. Те търсиха решения, свързани с предизвикателствата на замърсяването в градска среда в региона на Стара Загора.През 2017 г. "Загорка" планира да приключи изграждането на пречиствателната станция на територията на пивоварната. Инвестициите на компанията ще бъдат насочени и към изграждането на депализатор и реновиране на кеновата линия. "Разбира се, фокусираме се и върху отговорното използване на вода и енергия, използването на най-добрите практики в нашия работен процес. Много важни за нас са здравето и безопасността на нашите служители, както и грижата за общността и отговорната консумация", каза изпълнителният директор на компанията.


description: Това се случи, след като депутатите одобриха на първо четене промени в Закона за обявяване на комунистическия режим в България за престъпен, съобщи...

title: Парламентът одобри изучаването на комунизма в училище

maintext:
Това се случи, след като депутатите одобриха на първо четене
Така периодът от 9 септември 1944 г. до 10 ноември 1989 г., ще
Проектът предвижда и премахване
КП
Промените подкрепиха 104 народни представители от ГЕРБ, РБ, ПФ,
ДПС
и
БДЦ
-Народен съюз. Против бяха 46 от
БСП
,
АБВ
и "Атака".
промени в Закона за обявяване на комунистическия режим в България за престъпен, съобщи "Фокус".влезе в учебниците за училищата и университетите, като трябва да получи "обективно отразяване".от публичните места на всички лозунги, снимки, знаци, предмети и паметници на тоталитарния режим, Би ръководните й функционери.


description: Те изчакват да разберат подробностите относно плановете на новоизбрания американски държавен глава

title: Лидерите на ЕС очакват "силно партньорство" със САЩ при президентството на Тръмп

maintext:
Председателят на ЕК Жан-Клод Юнкер предупреди, че изборът на Тръмп рискува да навреди на европейските връзки със САЩ
Според британския външен министър Борис Джонсън е време "да прекратим общите негативни настроения" относно Тръмп .
Очакваме едно много силно партньорство със следващата американска администрация. Решихме заедно да се ангажираме с идващата администрация дори в тази първа седмица на преход", каза
в
Федерика Могерини.
Във връзка с коментарите на Тръмп, че САЩ може да не помогнат автоматично на съюзник в НАТО, ако бъде нападнат, белгийският външен министър Дидие
Рейндерс заяви: "Каквато и да е администрацията на САЩ, отдавна е известно, че Европа ще трябва да подсили действията си по отношение на сигурността и отбраната."
Изборната победа на Тръмп осветли разделението в Европа, като някои висши представители се дистанцираха от дискусиите за бъдещите връзки. Британският външен министър Борис Джонсън каза, че е време "да прекратим общите негативни настроения" относно американските резултати. Говорител на британското външно министерство допълни: "Не виждаме нуждата за допълнителна среща в неделя, тъй като рамката на вота в САЩ отдавна беше установена. Случи се акт на демокрация, има преходен период и ние ще работим с настоящата и бъдещата администрация, за да гарантираме най-добрите резултати за Великобритания."
Унгарският външен министър Петер Сиярто пък посочи, че срещата в неделя е "напълно ненавременна" и критикува "истеричните изявления", направени от другите европейски лидери, след като стана ясно, че Тръмп е новият американски президент.
Тези изказвания рязко контрастират с коментарите на председателя на Европейската комисия Жан-Клод Юнкер, който в петък предупреди, че изборът на Тръмп рискува да навреди "фундаментално и структурно" на европейските връзки със САЩ . "Ще трябва да научим избрания президент какво е Европа и как работи", заяви Юнкер. И допълни, че ще бъдат пропилени две години, докато Тръмп "обикаля един свят, който не познава".
Изпитание за Европа
За Европа, която все още се възстановява от решението на Великобритания да напусне ЕС, изборът на Тръмп за американски президент носи допълнителна несигурност, с която тя трудно ще се справи, пише Reuters. Според някои наблюдатели, ако новият държавен глава изпълни предизборните си обещания да ограничи ангажиментите на САЩ извън страната в някои области, включително и в отбраната, Европа ще трябва да поеме повече отговорност както за собствената си сигурност, така и за тази на останалия свят.
Търговските връзки, климатичните промени, Русия и "Ислямска държава в Ирак и Леванта" са все сфери, в които на Европа може да й се наложи да начертае свой собствен път, ако водената от Тръмп администрация във Вашингтон се оттегли от световната сцена. "Европа не може да си затваря очите след избирането на Тръмп. Европа трябва да е по-обединена, да бъде по-активна и по-настъпателна. Дори и само за да се защитава", коментира френският външен министър Жан-Марк Еро.
Външните министри на ЕС заявиха, че очакват "много силно партньорство" със САЩ след среща, на която беше обсъдена победата на Доналд Тръмп на американския президентски вот. Те посочиха, че е необходимо да разберат подробности за плановете на новоизбрания държавен глава, но като цяло коментираха, че очакват добри връзки.Неформалните разговори се състояха в Брюксел в неделя. На тях обаче не присъстваха министрите на Великобритания, Франция и Унгария, пише ВВС. Темите за дискутиране на официалната среща в понеделник, в която се включиха министрите от всички 28 страни членки, бяха отношенията с Турция и отбранителното сътрудничество с НАТО.ърховният представител на ЕС по въпросите на външните работи и сигурността


description: Една повторна инспекция, която налага санкции на самозван лечител, показва колко е важно да подаваме сигнали и да настояваме за проверки

title: Помощ, лечители от телевизионния екран, серия 2

maintext:
Важно е да сме адекватно информирани за всичко, което приемаме и причините, поради които го правим.
© Надежда Чипева
В края на октомври на сайта на "Капитал" разказхме за това колко мними лечители срещаме на екрана и в интернет всеки ден. Дейността им без нужната квалификация и регистрация е не само незаконна, но и представлава риск за обществото, защото хора без нужната квалификация и познания дават съвети и препоръки за профилактика и лечение на сериозни заболявания.В тази връзка показахме писмото на РЗИ – София, което беше получено по със сигнал за едно такова лице, което се представя в медийното и интернет пространството като експерт по храненето. Инпекторите правилно бяха установили, че лицето няма нужната регистрация, но не бяха проверили дали то е извършвало здравна дейност. Ако това е така, както сочи сигнала, би трябвало да последва санкция.След повторен протестен сигнал, РЗИ – София са извършили и повторна, трябва да признаем, изключително старателна проверка и са установили именно това, за което писахме: че лицето е извършвало здравна дейност, давайки съвети от екрана и през статиите си. От съветите ѝ са били потенциално застрашени бременни жени и бебета. В последните две седмици е съставен и връчен акт за административно нарушение.Този случай доказва колко е важно да бъдем критични и да анализираме случващото се около нас и най-вече, да не бъдем равнодушни. Целта на статията от 21 октомври беше точно това: да информира читателите, че не е редно да се доверяват, без да са проверили всички факти и обстоятелства. Изтъкнатите в статията доводи вероятно не са повлияли на крайното решение на административния орган, но със сигурност показват защо РЗИ не трябва да пренебрегва подобни явления и да продължи така активно и задълбочено да работи по този начин.Този случай показва също така, че системата действа, когато я използваме правилно и настояваме. Ако попаднете на други лица, които се представят за здравни експерти, които обещават чудеса и за които имате съмнения, че нямат нужния ценз или регистрация, може също да подадете сигнал до местното РЗИ. Пощенските и електронните им адреси ще намерите на страницата на Министерството на здравеопазването . Ако получите отговор, който не смятате за задоволителен, не се отказвайте, а настоявайте и подвайте сигнали нагоре по веригата. Гражданското участие винаги има смисъл, било то за опазване на общественото здраве или в други сфери.Благодарим на РЗИ-София и се надяваме, че техният добър пример ще се възприеме и от други контролни органи.Благодарим на РЗИ – София за положителния отговор и се надяваме, че ще се самосезират и за другите телевизионни участия на здравни псевдо-експерти.


description: Това е нов удар за министър-председателя и миграционната му политика

title: Унгарски националисти изнудват Орбан

maintext:
Унгарският парламент не одобри конституционната поправка, внесена от премиера Виктор Орбан, за забрана на разселването на кандидати за убежище в Унгария основно заради бойкот от националистическата партия "Йоббик". След провала на
това е нов удар за министър-председателя, който може да му попречи в борбата му с миграционната политика на ЕС, коментира Reuters.
Предложената конституционна промяна събра 131 гласа в 199-местния парламент – съвсем малко под необходимия минимум от две трети от всички депутати, или общо 133 гласа. Двата гласа не достигнаха заради опозиционните партии, отказали да участват във вота.
Впоследствие от "Йоббик" обясниха, че биха подкрепили предложението на премиера, но само ако отмени въведената преди три години схема за предоставяне право на пребиваване за лица извън ЕС срещу инвестиране в държавни облигации.
"Нито богати имигранти, нито бедни, нито богати терористи, нито бедни терористи могат да идват в Унгария", заяви в парламента лидерът на партията Габор Вона.
Правителството отказва да прекрати програмата, позволяваща право на пребиваване на територията на ЕС, като се купят унгарски облигации от лицензирани посредници, които събират за услугата доста апетитни комисиони. От кабинета определиха поведението на "Йоббик" като изнудване, а анализатори коментираха, че Орбан почти сигурно ще използва това да засили нападките си срещу крайните националисти, за да привлече към "Фидес" техни по-умерени симпатизанти.
"Това е преди всичко разочароващо е за избирателите на "Йоббик" - партия, която от доста време призоваваше да се направи поправка на конституцията. Сега стана очевидно на кого могат унгарците да разчитат да съхрани суверенитета, кого да допуснем в страната си и кого - не", коментира външният министър Петер Сиярто.
Ефектът от неуспешния референдум
Според Орбан промяната в конституцията щеше да отговори на волята на над 3 милиона унгарци, които през октомври на референдум застанаха зад искането на премиера за отхвърляне на квотите за мигранти в ЕС.
По думите на министър-председателя, въпреки че референдумът не е правно задължаващ заради ниската избирателна активност, резултатът от него му дава силата да отхвърли наложената от Брюксел схема за задължително преразпределяне на търсещите убежище.
Но според анализатори решението на парламента от понеделник е само временно препятствие и няма да повлияе негативно на управляващата партия "Фидес", която е водач в проучванията на общественото мнение преди общите избори, насрочени за 2018 г.
Позициите на Орбан вътре в страната са по-слаби, отколкото изглежда отвън, и той ще продължи с основната си политическа стратегия - да разделя и без това фрагментираната опозиция, коментира пред Financial Times Тот Чаба от унгарския неправителствен център
Австрия съобщи в понеделник, че ще обсъди със страните от т.нар. Балкански път на мигрантите какво биха могли да предприемат заедно, ако рухне споразумението между Турция и ЕС за задържане на турска територия на стотици хиляди хора от Близкия и Средния изток и Северна Африка, опитващи се да стигнат до Европа. Това съобщи австрийският министър на отбраната Ханс Петер Доскозил след среща с колегите си от региона. Румъния и България също може да бъдат поканени на идната среща. Гърция обаче няма да получи покана, след като през февруари Атина и Виена оттеглиха посланиците си заради спор за действията на австрийците.
референдума за отхвърляне квотите на ЕС за приемане на мигрантиRepublikon.КАРЕ


description: Златото достигна най-високата си стойност в последния месец

title: Добрите данни за Китай не върнаха оптимизма в Европа

maintext: Европейският пазар не можа да задържи повишението си от началото на сесията във вторник. Акциите започнаха търговията на зелено, след като данните за китайското производство дадоха нужната доза оптимизъм през първата сесия на ноември. Индексът на мениджърските покупки (PMI) във втората най-голяма икономика отчете 51.2 пункта. Стойности над 50 са индикатор за експанзия, като се приемат добре от инвеститорите. Китай е вторият най-голям търговски партньор на ЕС, като добрите новини за производството стимулират инвестициите в акции, което си пролича от ръста на азиатските индекси."Няма съмнение, че икономиката на Китай се възстановява доста добре от началото на годината. Трябва обаче да разберем накъде се е запътила през 2017 г., като можем да очакваме представянето й да се отслаби към средата на следващата година", коментира за CNBC Джонатан Гарнър от Morgan Stanley.Към края на сесията липсата на оптимизъм беше очевидна. Широкият индекс на европейския пазар EuroStoxx 600 изгуби 0.56%, а FTSEurofirst 300 се понижи с половин процент. Сините чипове на Европа пострадаха най-силно, като EuroStoxx50 изгуби 0.77%.Основният индекс на капиталовия пазар в Германия DAX се сви с близо 0.8%. Акциите на Deutsche Bank се върнаха в обичайната си роля на най-губещи в рамките на измерителя, поевтинявайки с 2%. В края на миналата седмица най-големият германски кредитор отчете изненадваща тримесечна печалба , но инвеститорите останаха скептични за бъдещето му.На борсата в Париж CAC 40 изгуби около 0.68%, а акциите на автомобилопроизводителя Renault поевтиняха с близо 2%. През миналата седмица френската компания обяви, че приходите ѝ са нараснали с 12% през тримесечието.Основният индекс на британския пазар FTSE 100 също се понижи, губейки 0.21%. Акциите на банката Standard Chartered поевтиняха с близо 5%, като книжата на другите големи банки на Острова също бяха на червено. Емисиите на Royal Dutch Shell бяха на другия полюс, след като печалбите ѝ изпревариха очакванията на инвеститорите . Книжата клас А на производителя на петрол поскъпнаха с 4%, а клас В добавиха 4.26%.Ценният метал покачи цената си с 1.24% до 1288.95 долара за тройунция, след като президентската надпревара в САЩ продължава да се заплита, а индустрията на страната отчете забавяне. Въпреки това допитванията на Reuters до анализатори все още показват 76% сигурност, че Фед ще повиши лихвите през декември, което се очаква да понижи цената.Петролът остана на месечно дъно, след като ОПЕК не успява да достигне съгласие за ограничаването на предлагането. Сортът WTI поскъпна с 0.21% до 46.96 долара за барел, а брентът възстанови 0.4% до 48.80 долара.На валутния пазар доларът отстъпи, като индексът му се понижи с 0.42% до 97.91 пункта. Швейцарският франк поскъпна с близо процент до 0.9799 за единица от американската валута. Еврото повиши курса си 0.55% до 1.1040, а йената се оскъпи с 0.22% до 104.6 за долар. Паундът единствен отстъпи, като изгуби нови 0.11% до 1.2226.


description: Павилиони, заснети по време на снежен ден в Сиан, провинция Шанси, Китай

title: Снимка на седмицата

maintext:
K:Reader
Нов и модерен инструмент, който пренася в дигитална среда усещането от четенето на хартия.
Прочетете целия вестник или списание без да търсите отделните статии в сайта.
Капитал Брой 46 // 19.11.2016 Прочетете Капитал Daily Брой 220 // 24.11.2016 Прочетете


description: Тя предвижда улеснен достъп до пазара на малки компании, както и въвеждане на нови инструменти

title: Нова стратегия ще развива фондовата борса

maintext:
Очаква се борсата да е в готовност за търговия с фючърси и опции още от следващата година, до юни на пазара ще се появяват и ДЦК
© Юлия Лазарова
Борбата с ниската ликвидност и достъпа до пазара мотивират основните промени
Съветът за развитие на капиталовия пазар одобри стратегията си за повишаване на ролята на фондовия пазар в икономиката. Организацията беше учредена от КФН, Централния депозитар, пазарните участници и депутата Делят Добрев в началото на октомври. Под меморандума ѝ се подписаха асоциации на инвестиционните посредници, от банковия сектор, работодателски организации и самата БФБ. Реформите се очаква да приключат поетапно през 2018 г., като за целта ще бъде променяни нормативни актове, става ясно от съобщение на КФН.Едно от нововъведенията е създаването на многостранна платформа, в която малките, средните предприятия (МСП) и стартиращите компании да могат да търгуват капитала си, без това да изисква проспект. Законовият праг това да се случи е 100 хил. евро, а източник на "Капитал" коментира, че той може да се повиши до половин милион заради промените.Улесняването на достъпа им до пазара не е само цел на КФН, но и на органите на ЕС, които се опитват да увеличат процента на дяловото финансиране в рамките на обединението. Банковото финансиране допринася за над 80% от новонабрания капитал при МСП по данни на Европейската комисия (ЕК), като те рядко излизат директно на борсата. В България това е дори по-малко вероятно, тъй като капитализацията на пазара е под 12% от БВП, се посочва в стратегията.В стратегията е предвидено и да започне търговия с деривати. Последните са инструменти, които са базирани на други ценни книжа. Емисии от този тип има на борсата и в момента, като едни от тях са варантите на имотната компания "Феъплей пропъртис". Търговията и клирингът по тях обаче са по-различни от тези на фючърсите и опциите, които трябва да се появят, което налага и създаването на нова система. Съществуването на повече такива инструменти неминуемо ще повиши ликвидността на пазара, тъй като те дават възможност на инвеститорите да хеджират, да инвестират при изгодни за тях условия, а също така дериватите често се използват за спекулации."Нормалната стъпка към развитието на БФБ е създаване на система за търговия на деривати и ДЦК, друг е въпросът до каква степен развитието на пазара предполага тази следваща стъпка. Едно от необходимите условия, ако оставим настрана чисто технологичните изисквания като ефективния клиринг, е наличието на достатъчна ликвидност на спот пазара. Такава липсва ли, това би станало невъзможна или най-малкото прекалено скъпа операция", коментира Павел Бандилов от "София интернешънъл секюритис". "Ниската ликвидност на пазара на базовия инструмент означава и по-големи колебания на цените, които от своя страна са усилени от деривативния инструмент, което повишава риска за инвеститорите", каза още той.В името на по-голяма ликвидност пък на борсата ще бъдат улеснени и "късите" продажби. При тях инвеститорите вземат назаем актив, очаквайки цената му да се понижи. Ако котировката падне, за него остава разликата между заемната и пазарната цена. Според Бандилов късите продажби ще подобрят ликвидността, но предупреди, че инвеститорите ще трябва да се готвят за движения в цената.Към средата на следващата година трябва да стартира и вторичният пазар на ДЦК на БФБ. Идеята се обсъжда отдавна, като целта е инвеститорите да могат да придобиват нискорисковия актив директно от борсата. Търсене за него има, тъй като той има приложение при управлението на риска в портфейлите на инвеститорите. В тази насока също така ще се работи и върху достъпа до международни пазари през БФБ. Това ще важи с еднаква степен за инвеститорите, които да могат да купуват инструменти от чужди пазари и за емитентите, които да търсят капитал в чужбина.КФН възнамерява да създаде процедури за прекратяване на публичния статут на компании, които нямат интерес да са на борсата. Очаква се да се предприемат и конкретни стъпки към раздвижването на акциите от масовата приватизация. Централният депозитар изчисли, че акции на стойност 2-3 млрд. лв., държани от дребни акционери, не са активни, т.е. нито са били търгувани в последните 5 години, нито е търсен дивидентът по тях през същия период. Става въпрос за 2.5 млн. персонални сметки. За да се върнат акциите на пазара, ще се проведе информационна кампания и ще се търсят мерки за улесняване на разпореждането с активите, така че да могат да бъдат наследявани и продавани.


description: Американският сорт WTI се понижава с 1,4%, а в Лондон брент е с 1% надолу. Новината за победата на Тръмп на изборите за президент в САЩ натиска...

title: Петролът падна под 45 долара за барел, златото проби 1300 долара

maintext: Американският сорт WTI се понижава с 1,4%, а в Лондон брент е с 1% надолу. Новината за победата на Тръмп на изборите за президент в САЩ натиска цената на суровината, като причината е по-скоро общата несигурност на пазарите. Цените на двата сорта са съответно 44.36 долара и 45.48 за барел. Златото засега е сред малкото активи, които поскъпват, като за кратко проби 1300 долара за тройунция. Поскъпването му е с близо 2%.


description: Губещите повеждат акциите на банките, като DAX се понижава с 0,67% на старта на сесията. Акциите на енергийния производител RWЕ се понижават с 2.67%,...

title: Седмицата започва с песимизъм за европейските борси

maintext:
Акциите на Royal Bank of Scotland гуят 2.58%
© Luke Macgregor
Губещите повеждат акциите на банките, като DAX се понижава с 0,67% на старта на сесията. Акциите на енергийния производител RWЕ се понижават с 2.67%, което се дължи на спада при цената на петрола. Към последната се присъединиха и акциите на Commerzbank, които изгубиха 2.58% от цената си. Спад при банковите акции има и в Париж. Книжата на Societe Generale губят 1.34%, с толкова спада цената и на тези на Credit Agricole, а основният индекс САС 40 губи 0.60% Същото е понижението и при FTSE 100, а най-губещи са акциите на Royal Bank of Scotland (2.58%).Информацията е актуална към 10:15ч.


description: Dibla връчи наградите в националния конкурс по дизайн "ПРОпорция"

title: Наградиха победителите в първото издание на Dibla Design Awards

maintext: Гилдията и представители на строително инвестиционния бизнес останаха впечатлени от церемонията и нивото на проектите в конкурсаВечерта на 10.11.2016 в София Ивент Център, платформата DIBLA поднесе на своите потребители и привърженици коктейл от награди и преживявания. Dibla.com е професионална платформа за интериорен и продуктов дизайн. Към днешна дата, в нея членуват близо 500 дизайнери, архитекти и студия, а годишно в платформата се публикуват над 600 проекта. Това дава възможност да се сравни и проследи равнището на повечето осъществени проекти в страната, както и нивото, на което професионалистите предлагат услугата, а потребителят може да опознае и съпостави работещите в бранша и да подбере дизайнер според своите критерии.Официалната церемония започна с обявяването на резултатите в Годишния конкурс на DIBLA за интериорен и продуктов дизайн "ПРОпорция" | Dibla Design Awards 2016. Сред над 210-те участници с над 92 проекта, журито, съставено от български и световни авторитети в бранша, излъчи победителите в три категории.Наградата за категория: "Открита зона за релакс | изнесено СПА за домашна употреба", беше връчена от представител на DIBLA и популярен дизайнер -Симона Стоянова, наЗа проекта си "получи приза в категорията, връчен от Калоян Тодоров, съсобственик и изпълнителен директор групата SEG и Sofia Event Center.В категориятажурито, в лицето на арх. Пламен Братков – един от на-големите авторитети в сферата си и главен архитект на студио AEDES – награди Велизар Димитров и Стоимен Мутовски за проекта им "".Конкурсът "ПРОпорция" стана поредното доказателство за таланта на дизайнерите в страната. Той отлично демонстрира какви резултати могат да се постигнат в рамките на 2 месеца при ясно изготвено задание и критерии за работа. Всеки един от допуснатите проекти може да бъде осъществен и остойностен.С това Вечерта на наградите обаче едва започваше. Организаторите от DIBLA бяха счели за уместно да добавят към събитието още една награда. Сред напрегната конкуренция, Fimera Design Studio получиха едно от най-ценните признания – за най-добре поддържан, развиван и посещаван професионален профил в платформата. Тази оценка е получена въз основа на интереса и отзивите на общността и посетителите на сайта, от там и нейната висока тежест. Наградата беше връчена от Иво Димитров от dibla.com Апогеят на вечерта беше първото национално награждаване на Дизайнер на годината. Номинирани бяха Cache Atelier, Алекс Ковачев, Красимир Бошев и Марио Димитров. В крайна сметка, сред тях журито открои Алекс Ковачев. Статуетката и приветствията му бяха поднесени от Джулиано Бетелли – собственик и управител на архитектурно студио"Bettelli and Associated" в Италия.Партньори в Годишната партньорска програма на dibla.com също поощриха свои фаворити сред дизайнерите от платформата.Дизайнерският бранш у нас отдавна чувстваше необходимостта от подобен стимул и признание. Затова в края на периода на първата си Годишна партньорска програма DIBLA реши да проведе впечатляващия конкурс "ПРОпорция" | Dibla Design Awards 2016 с невиждан досега у нас награден фонд и да учреди наградата Дизайнер на годината, с цел да вдъхновява и поощрява творците в областта на интериора и продуктовия дизайн да се развиват, да се самоусъвършенстват и да учат нови неща, които да прилагат в своите проекти, което по естествен път ще повиши нивото на дизайна в страната.Церемонията и коктейлът събраха над 370 гости от средите на дизайнерите и архитектите, на търговците и производителите на продукти за интериора, на творческата интелигенция и туристическия бизнес. Тяхното присъствие беше признание и висока оценка за труда на все по-динамично развиващия се дизайнерски бранш в България.


description: Представяме ви някои от мобилните приложения, създадени в помощ на организаторите на събития

title: Web базирани помощници

maintext:
[Shutterstcok]
Този текст е част от специалното издание на "Капитал" Events Kit. Още текстове по темата може да откриете тук.
Facebook
Facebook
Pinterest
Pinterest
Messenger, WhatsApp
Slack
Capsule
Planning Pod
Blossom
Bizzabo
Guidebook
Facebook и Google
Guidebook
Guidebook
Guidebook
Организирането на събития в ерата на интернет, масовите социални мрежи и мобилните устройства е много по-различно от процесите, през които преминаваха организаторите само преди пет или десет години. На практика днес всеки може да организира събитие, което да бъде на почти професионално ниво, и да достигне до възможно най-много хора, набавяйки им нужната информация и предоставяйки им я по подходящ начин. В повечето случаи всичко започва в социалните мрежи, най-често Facebook.Функцията наза събития се разви през годините и в момента за направата на един ивент в платформата са нужни едва няколко клика, които да насочат гостите относно часа, мястото и тематиката на събитието. След това Facebook автоматично показва на посетителите на страницата какви ще бъдат метеорологичните условия по време на събитието, но не в това се състои най-съществената еволюция насъбитията. Много по-важно е, че за самите потребители на социалната мрежа е все по-важно да отбележат, когато ще присъстват на дадено събитие, което популяризира самите мероприятия и помага те да достигнат до все повече хора. Така например много музикални събития вече не се нуждаят от физическа реклама, защото се разпространяват успешно дори само в интернет.За професионалните организатори обаче това никога няма да бъде достатъчно. Дори и на най-добрите от тях обаче се случва да не получават исканото вдъхновение. В тези моменти на помощ идват други типове социални мрежи, каквито са Tumblr и особено. Tumblr е препълнен със снимки и публикации на всякаква тематика, докатое по-подреден и е насочен към хората, които търсят не просто красиви снимки, но и решения, като сайтът предлага на посетителите си директни връзки къде могат да се сдобият с показаното на снимките. Библиотеката от снимки помага особено при търсене на идеи за декори, дизайн и тематика на събитията.Когато става дума за организираност, дори да не е свързано със създаването на събитие, няма по-добър приятел от Evernote, който се грижи всичко да бъде подреденои категоризирано. Без значение дали става дума за документи, таблици, снимки, уеб страници или бележки, които ви е страх да не забравите – Evernote е най-добрият приятел на всеки организатор.Следващият проблем, с който всеки организатор, професионален или непрофесионален, може да се сблъска, е лошата комуникация. Особено големи проблеми могат да се получат, ако е нужен добър синхрон между голяма група от хора. Разчитането на различните чат клиенти катои Skype не е препоръчително, защото при повечето хора те лесно се претоварват от различни чатове на различни тематики. Бягство от тези приложения и може би най-доброто, на което може да разчита всеки организатор, е. Приложението предлага на потребителите да създават сами свои отделни групи, да имат както общи канали, така и частни разговори и директна комуникация помежду си. Може би най-важната функция на Slack е добавянето на етикети към определени съобщения, за да може те да бъдат намерени след това по-бързо в кореспонденцията. Най-доброто решение при организиране на големи събития би било да се създадат различни групи за сегментите от отбора, като общите проблеми и планове да бъдат коментирани в общия канал на събитието.Един от въпросите след събитието е как да събереш снимките от всички, които са били там и са снимали, така че да можеш да съхраниш важните спомени не само за себе си, но и за останалите присъстващи. Отговор на този въпрос дава приложението. Веднъж свалено от всички, присъствали на събитието, направените от тях снимки автоматично ще се качват на общия сървър, така че те да могат да бъдат видени от всички и да не се налага на никого да търси поединично снимките от събитието. Приложението също така ще даде на потребителите предложения за принтирането на снимки, така че споменът да остане у тях и във физически вариант.Дотук разбрахме едно – в ерата на интернет вече има приложение за всичко. Най-хубавата част обаче е, че всяко от изброените приложения има свободна версия. Някои от тях имат премиум или бизнес версии за по-взискателните си клиенти. Но не стават ли приложенията твърде много? Е, има си и приложение за това. Planning Pod ще ви помогне да синхронизирате абсолютно всичката работа по проекта си в едно приложение. Ако вземем за пример една бизнес вечеря,ще ви помогне да организирате последователно местата за сядане, забавленията, обслужването, храната, музиката и видеоматериалите, безопасността и транспорта на гостите. Наред с всичко това Planning Pod ще се убеди, че няма да забравите нито едно от събитията си, без значение дали го организирате, или трябва просто да присъствате. Всички тези детайли автоматично ще бъдат споделени с хората от екипа ви, стига, разбира се, да желаете това. Ако смятате, че другите хора от екипа няма нужда да се занимават с всяка дреболия от организацията, може да се насочите и към апликацията– инструмент за управление на събития, което ще даде възможност на екипа да е в течение с най-важните неща от събитието и различните му нива на развитие.В случай че вашето събитие се нуждае от регистрация и билети, може да се обърнете към Bizzabo, който ще ви позволи да създадете вашето събитие, да добавите различни възможности за билети и да разпратите покани за тях.е добър и в това да следи какви са отзивите за вашето събитие в социалните мрежи, така че да сте наясно какво очакват хората от вас или какво се е харесало и какво - не, след края му.Всички тези приложения помагат за цялостната, завършена организация на вашето събитие. Да кажем, че вие вече сте готови с концепцията и сте наясно каква работа трябва да бъде свършена. Имате притеснения обаче, че събитието няма да достигне до достатъчно хора, и търсите начин то да достигне по уникален начин до таргет групата ви. Събитие във Facebook не е достатъчно, нито плакати по улиците. Искате нещо повече – нещо, което да бъде в крак с технологиите, които ползвате за организация на събитието. Именно тук се появява ролята наGuidebook е приложение, създадено, за да дава възможност на всеки да създаде свое приложение. Това може да ви звучи объркващо, но е един от най-лесните и впечатляващи начини да се откроите. Какво по-запомнящо се за един потребител от това до иконката му зада се появи иконката на вашето събитие, пълно с важна и добре подредена информация?Първата стъпка в направата на приложение чрез Guidebook е да изберете за какъв вид събитие ще правите приложение, като това може да е личен повод като сватба, може да е изложба, музикален фестивал, бизнес събиране или дори панаир. Веднъж щом изберете, може да напълните приложението с каквото поискате съдържание, но е важно то да е добре структурирано. Ако вземем например, че сте решили да организирате музикален фестивал,автоматично ще ви предложи да дадете информация за фестивала, кога ще се проведе той, какво ще бъде времето по време на събитието, откъде може да се набавят билети, кои ще бъдат изпълнителите на различните сцени, наред с карта как да се стигне до мястото и всичко друго, нужно на посетителите.Освен предложенията на Guidebook сте свободни да добавяте и всичко друго, което е направено от вас – каквито пожелаете снимки, таблици, файлове, които биха били от помощ на вашите посетители и т.н. Всичко това се случва бързо и лесно, като само след няколко щраквания вие вече ще имате вашето собствено приложение, което да може да бъде изтеглено от заинтересуваните от събитието ви.Създателите наосъзнават и важността на социалните мрежи, като след направата на вашето приложение Guidebook ще следи изкъсо потока от коментари и запитвания за събитието, давайки ви възможност да комуникирате с вашата публика.дори ви дава възможност да сложите реклами в своите приложения и така да изкарвате пари от него. Това, за което преди не много години беше нужен софтуерен разработчик, сега се случва с няколко натискания на дисплея.


description: Компанията ще увеличи капитала си с 0.8%, които могат да се записват само от неизпълнителните членове на ръководството

title: "Спиди" стимулира мениджъри с нова емисия на акции

maintext:
Емисията може да повиши и ликвидността по позицията на "Спиди" на БФБ
© Анелия Николова
Това може да е първата емисия на БФБ, насочена към мениджмънта на компания
Куриерската компания "Спиди" планира да увеличи капитала си с емисия акции, но не за настоящите акционери, а само за нейни ръководни служители, става ясно от съобщение до борсата. На извънредно общо събрание, насрочени за 14 декември, ще се гласува увеличаването на капитала с 42.9 хил. нови акции с емисионна стойност 1 лв., при записването на които той ще нарасне до 5.37 млн. лв. Книжа от сравнително малката емисия ще могат да бъдат придобивани единствено от неизпълнителните членове на УС, както и от служителите на "Спиди".Възможността на служители в компанията да придобият акции е практика в много публични дружества по света. Така те ще са мотивирани да постигат по-добри резултати, които да повишат цената на акциите им. В случая финансовия стимул не е малък - емисионната цена е 1 лев, а на борсата тя е 35 лв. В съобщението за предстоящото общо събрание е посочено, че акции ще могат да купуват и служители на "Спиди". Пред "Капитал" директорът за връзки с инвеститорите на "Спиди" Красимир Тахчиев обаче уточни, че новите акции са предназначение само за неизпълнителния мениджмънт на компанията. От тях ще могат да записват членовете от СД, без изпълнителния директор, както и финансовият и IT директорите на компанията. Като цяло мярката предвижда да осигури достъп до акциите на първите 3 нива от над 10-те в мениджърската структура на компанията. От материалтие за извънредно общо събрание става ясно, че другите две изисквания са служителят да има поне 3 години стаж в компанията и да е участвал в ключови за дейността проекти. Инструментите ще могат да търгуват на БФБ в момента на получаването им. Срокът за записване ще е между 1 април и 30 юни.Увеличението няма да разводни сериозно дяловете на двамата основния собственици на "Спиди" - главният изпълнителен директор Валери Мектупчиян и "Геопост", както и на останалите акционери. Те заедно контролират над 91% от капитала на компанията, а с новите акции той нараства с 0.80%. Тахчиев подчерта, че старите акционери няма да могат да запишат от новите акции.Това не е първият път, в който компания на БФБ стимулира мениджмънта с акции. Досега това е ставало с изкупуване обратно на книжа от открития пазар и прехвърлянето им на мениджмънта. Увеличаването на капитала за тази цел вероятно е първото на пазара у нас.Въпреки че емисията е сравнително скромна по обем, пазарната ѝ стойност не е за пренебрегване. При цена на книжата от 35 лв. пазарната стойност е 1.5 млн. лв. В момента по данни на БФБ собственост на малките акционери са 457.8 хил. от книжата на компанията, или 16.3 млн. лв. по пазарна цена. Съответно ликвидността по позицията има потенциал да се покачи, в случай че собствениците на книжата решат да търгуват със своите акции на регулирания пазар.Емисията на "Спиди" губи от началото на годината. Акциите са изгубили около 10% от стойността си през периода, въпреки че приходите на компанията нарастват, а през първо и второ тримесечие сериозен ръст отчете и печалбата. Ниската ликвидност е една от причините. От януари насам с акции на "Спиди" са сключени 278 сделки на обща стойност 1.85 млн. лв. В широкия индекс BGX 40 това я поставя на 36-о място по ликвидност. При подобна ниска ликвидност резултатите на компанията трудно се прехвърлят върху цената на акциите. Освен това хипотетично, ако всички мениджъри решат да продадат акциите си веднага след като ги придобият, това може да окаже натиск върху пазарната цена.


description: Кредиторите прибягват до финансиране извън набраните влогове

title: Бумът на кредитирането в Китай създава рискове за банковата система

maintext:
© В© Tony Gentile / Reuters
Структурирани инструменти могат да повторят сценария от 2008 г.
Ръстът на кредитите в Китай задминава този на депозитите, което може да доведе до криза в банковия сектор, смятат анализатори. Корпоративната задлъжнялост е проблем в страната през последните години, като през 2016 г. премина 240 от БВП на втората най-голяма икономика. Правителството застана от двете страни на проблема, като намали лихвените проценти, правейки заемите по-изгодни, и същевременно с това принуди някои банки да опростят задължения, като станат собственици в кредитираните компании, пише Financial Times."Истинският проблем не е обемът на дълга, а по-скоро източниците на финансиране, които водят до бума. Ако ще има нова финансова криза в Китай, тя ще тръгне именно оттам", коментира за FT Джонатан Андерсън от Emerging Advisors Group. Данните показват, че до март на 2016 г. общо кредите в икономиката са 114% от сумата на депозитите. Това показва, че източниците на финансиране на кредитите не са единствено влогове и други сметки на клиентите на банките. Това е типично за развитите пазари на Европа и САЩ, но е нещо ново за китайските банки в кратката им история.Финансирането на кредити от депозити е по-сигурният начин, тъй като последните рядко напускат банката освен при извънредни обстоятелства. За да могат да обслужват растящото търсене на кредити, компаниите стават сами длъжници, пише още FT. Една от популярните форми на финансиране са междубанковите заеми. Големите институции с повече клиенти могат да се позволят да отпускат земи на конкурентите си, което на хартия е печелившо и за двете страни.По-сериозен се оказва проблемът със структурираните инструменти, които представляват ценни книжа, които предлагат по-висока доходност, а зад тях често седят инвестиции в деривати. Пример за такива са ипотечните облигации, които станаха причина за фалита на Lehman Brothers. Зад тях стояха ипотечни земи, които при спукването на имотния балон в САЩ се оказаха несъбираеми, а инструментите, базирани на тях, донесоха сериозни загуби на собственици.В Китай тази роля заемат така наречените "wealth management products" (WMP), които банките създават с помощта на небанкови институции като взаимни фондове и др. Те предлагат по-висока доходност от тази по депозитите, като набраните чрез тях средства се вливат директно в икономиката под формата на заеми. Сред финансираните сектори попадат циклични бизнеси като недвижимите имоти и полезните изкопаеми, но също така част от набраните средства достигат до паричния пазар, пише още FT. През него те достигат до други банкови институции под формата на договори за обратно изкупуване и пр.Държателите на WMP в крайна сметка няма как да знаят какви активи стоят зад доходността по инструментите им. В най-лошия сценарий евентуална криза ще доведе до фалити по веригата, което в крайна сметка може да остави инвеститорите с празни ръце, тъй като инструментите ще изгубят доходността си.Риск не липсва и при далеч по малко сътресение от рода на банкова паника, която да породи съмнение в състоятелността на един от кредиторите по-веригата. Това ще обезцени емисията от WMP, по която компанията е длъжник, което може да отприщи разпродажби и при останалите и загуби за държателите.


description: Главният изпълнителен директор на телевизионния канал Eurosport пред "Капитал"

title: Питър Хътън: Стремим се да подготвим специално съдържание за България

maintext:
"Най-голямото предизвикателство пред Eurosport е да удовлетворим всички зрители на континента."
Визитка
Питър Хътън е главен изпълнителен директор на телевизионния канал Eurosport. Той се присъедини към компанията през 2015 г., след като тя беше придобита от Discovery Group. Преди това 30 години е работил в спортната индустрия в различни позиции – бил е изпълнителен директор на агенцията за спортни права MP&Silva, работил е за Fox International Channels, бил е изпълнителен директор на ESPN/Star Sports в Сингапур и е я трансформирал във Fox Sports в Азия и Star Sports в Индия. В началото на кариерата си е бил радиокоментатор на крикет, футбол и ръгби.
- Това наистина е огромна сделка за нас и е така по няколко причини. За мен лично тя е свързана с промяната на Eurosport като компания, защото придобихме още едно много голямо и важно събитие. Преди две години мислехме в много посоки за развитието на канала, но няма нищо по-убедително от това да притежаваш олимпийските игри. Това показва как се променя компанията и с каква амбиция има.- Много правилен въпрос, защото това е най-голямото предизвикателство пред Eurosport. По своята същност Eurosport беше паневропейски телевизионен канал. Но това, което направихме през последните две години, е да го направим по-локално ориентиран. Разказахме за местните звезди, които са важни за конкретните пазари. Страхотно е, че успяваме да направим големи договори с Линдзи Вон, Тина Мазе и другите големи международни звезди. Но за нас е също толкова важно да разказваме за местните герои, които са важни за зрителите във всяка държава. Тогава хората ще се интересуват от нас повече.- Направихме тежък живота на хората, които отговарят за техническата част. Защото ние имаме много различни версии из цяла Европа, които отразяват различни спортове. Но имаме опит в това отношение през годините. Например в Румъния имахме проблем, че местните зрители искаха да гледат тяхната тенис звезда Симона Халеп. Но ние направихме така, че да има специален сигнал само за Румъния, за да покажем всяка минута на Халеп в турнирите от Големия шлем. Това ще е посоката ни на развитие, но не може да се случи за една нощ. В момента нямаме много специално съдържание за България, но амбицията ни е да вървим в тази посока. Инвестираме в техническата инфраструктура, което не е толкова секси като да купиш олимпийските игри, но е най-важното нещо, което правим. С промяната на техническата инфраструктура ще станем много по-подготвени да показваме тези местни истории. В момента по отношение на зимните олимпийски игри нямаме задължението да показваме ефирно във всяка държава и това вероятно ще намали българските истории, но дългосрочната ни амбиция е да показваме истории, които имат значение в България, и да показваме повече български звезди на българската публика.- Трябва да кажа, че не се занимавам точно с това, тъй като има специален отдел. Но вижте какво правим в останалата част на Европа – обявихме редица договори с ефирни телевизии на много пазари. Затова съм сигурен, че ще намерим начин да постигнем споразумение с ефирна телевизия в България.- Имаме ефирни телевизии на много пазари – Скандинавия, Германия, Италия, Испания... Това, което е уникалното на компания като Discovery, е, че достига до хората по много различни начини. Имаме свободни канали, платени канали, дигитални платформи, телевизионни канали – това е огромна група. Никога не казваме, че няма да направим нещо, не отписваме някоя възможност. Това е голяма група и разглеждаме всяка възможност, но доколкото съм запознат, за момента нямаме планове в тази насока.- Целият ми живот е преминал в гледане на футбола и естествено се съгласявам с вас. Определено се оглеждаме за футболни права на много пазари. Купуваме различни първенства за различни държави като Висшата лига за Румъния или Серия А в Холандия, или Шампионската лига в Сингапур. Ако погледнем колко футбол купихме в последните години, ще видим, че това е огромно съдържание. Може би това не се вижда толкова добре в България, но се стремим да имаме повече и повече футбол в канала ни.- Частично отговорът се съдържа във въпроса ви. И аз бих искал да излъчваме Висшата лига в България, но ние се опитваме да развиваме стойностен бизнес и цената, която беше поискана, беше извън нашите разумни представи. Хубавото е, че все пак в България хората продължават да се наслаждават на този продукт.- Да, това е важен въпрос. Мисля, че все още не сме приключили казуса с правата за Бундеслигата. Преди няколко месеца ние купихме правата за излъчване на част от мачовете в Германия, което за нас беше голям скок в развитието. Преговаряме за други пазари, но не мога да кажа какво конкретно ще се случи за България.- Правилно е да се каже, че вървим в различна посока. Досега бяхме притежатели на неекскслузивно паневропейско съдържание. Това обаче приключи. Ние вече се оглеждаме за по-добро съдържание, премиум продукти, неща, които имат значение за отделните пазари. Амбицията ни е да се променяме, стилът ни работа се промени. За много хора това е шокиращо, защото с много от сделките в Европа ние пораснахме. Eurosport беше традиционна част от спортната среда, но сега показваме, че имаме желание и възможност да купуваме ексклузивни права. И ни очакват още по-вълнуващи времена.- Не мога да кажа точно как ще се случи във времето. Но като цяло в канала искаме да сме по-локални навсякъде. Това може да е промоционално съдържание, може да са реклами, може да са спортни права. Не мога да кажа, че имаме точен момент, в който трябва да реализираме промяната, но определено гледаме в бъдещето. Но при всички положения целта е да сме по-локални във всяко отношение – реклами и съдържание, което има значение за българите.- Ясно е, че искаме да правим състоятелен бизнес. Когато купуваме ново съдържание, правим канала по-добър, след това естествено ще се опитаме да монетаризираме това съдържание. Работим по дългосрочен план. Засега сме концентрирани върху придобиването на повече права и така да направим канала по-състоятелен. Когато го направим, ще дойдат парите от рекламите и от абонатите. Но целта ни в началото е да направим по-добър канал.- Зимните спортове също са важни за нас. На различните пазари различни спортове заемат централното място. Ако искаме да показваме норвежкия футбол в Норвегия, полския футбол в Полша или датския в Дания, това са много важни, големи права за съответните държави. Но проучваме всякакви възможности. И подхождаме много индивидуално. За нас ще бъде важно в България да се показва спортът, от който българите се интересуват.- Аз съм идвал в България няколко пъти от началото на 90-те години и мен ме интересува. Мисля, че е важно, че отворихме местен офис на Discovery. С тях ще се опитаме да направим канала още по-състоятелен. Със сигурност има много предизвикателства, но ще трябва да намерим правилната скорост. И мога да гарантирам, че следим ситуацията какво можем да направим за българския пазар.- Аз разглеждам България и Румъния като отделни пазари. В някои случаи някои неща работят трансгранично, но вие си имате своите герои и личности. Резултатът от това ще бъде, че България ще се развива отделно от Румъния.Интервюто взе Георги Филипов


description: В рубриката на "Капитал Daily" събираме информацията за управленските промени и новини за лидерите на бизнеса в България и по света от изминалите седем дни

title: Имената на седмицата

maintext: Вицепрезидентът на китайския интернет гигант Baidu Ли Мингян, който беше смятан за една от изгряващите звезди в компанията, напуска поста си след обвинения в конфликт на интереси, съобщава Wall Street Journal. Той отговаряше за мобилния и облачния й бизнес. В петък вътрешната комисия по етика в дружеството е разпространила електронно съобщение до служителите, в което се твърди, че Ли е бил ангажиран в "огромни икономически отношения" с неназована компания, придобита от Baidu, и е правил инвестиции в партньори на Baidu, за които не е уведомил надлежно.